**DĖL LĖŠŲ PRIEMONEI „STIPRINTI BENDRUOMENINĘ VEIKLĄ SAVIVALDYBĖSE” PASKIRSTYMO**

2024 m. vasario 20 d. Nr. AV-92

Rokiškis

Vadovaudamasis Lietuvos Respublikos socialinės apsaugos ir darbo ministro 2024 m. sausio 22 d. įsakymu Nr. A1-55 „Dėl 2024 metų lėšų paskirstymo savivaldybėms bendruomeninei veiklai stiprinti patvirtinimo“, Nevyriausybinių organizacijų ir bendruomeninės veikos stiprinimo 2023-2025 metų veiksmų plano 2.1.1.1 priemonės „Stiprinti bendruomeninę veiklą savivaldybėse“ įgyvendinimo Rokiškio rajono savivaldybėje aprašo patvirtinto Rokiškio rajono savivaldybės mero 2023 m. gegužės 8 d. potvarkiu Nr. MV-55 „Dėl Nevyriausybinių organizacijų ir bendruomeninės veiklos stiprinimo 2023-2025 metų veiksmų plano 2.1.1.1priemonės „Stiprinti bendruomeninę veiklą savivaldybėse“ įgyvendinimo Rokiškio rajono savivaldybėje aprašo patvirtinimo“ ir Nevyriausybinių organizacijų ir bendruomeninės veikos stiprinimo 2023-2025 metų veiksmų plano 2.1.1.1 priemonės „Stiprinti bendruomeninę veiklą savivaldybėse“ įgyvendinimo Rokiškio rajono savivaldybėje aprašo patvirtinto Rokiškio rajono savivaldybės mero 2024 m. vasario 15 d. potvarkiu Nr. MV- 83 „Dėl Rokiškio rajono savivaldybės mero 2023 m. gegužės 8 d. potvarkio Nr. MV – 55 „Dėl Nevyriausybinių organizacijų veiklos stiprinimo 2023 – 2025 metų veiksmų plano 2.1.1.1 priemonės „Stiprinti bendruomeninę veiklą savivaldybėse“ įgyvendinimo Rokiškio savivaldybėje tvarkos aprašo patvirtinimo“ pakeitimo“ 6 punktu ir 48.1 papunkčiu:

p a s k i r s t a u Nevyriausybinių organizacijų ir bendruomeninės veiklos stiprinimo 2024 metų veiksmų plano 2.1.1.1 priemonės „Stiprinti bendruomeninę veiklą savivaldybėse“ (toliau –Priemonė) Rokiškio rajono savivaldybei 2024 m. skirtas valstybės biudžeto lėšas (18 571,00 Eur) taip:

1. 371,00 Eur – priemonei administruoti, (už Priemonę atsakingo valstybės tarnautojo (-ų) ar darbuotojo (-ų) darbo užmokesčiui ir socialinio draudimo įmokoms mokėti, atliekant papildomas funkcijas, susijusias su Priemonės įgyvendinimu);

2. 18 200,00 Eur - Rokiškio rajono savivaldybės gyventojų bendruomeninei veiklai stiprinti.

Įsakymas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Administracijos direktorius Valerijus Rancevas

Zita Juodelienė